### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 12. marts 2025 har vedtaget Magistratens foranstående indstilling af 4. marts 2025.

Enhedslisten de Rød-Grønnes byrådsgruppe kunne ikke tiltræde indstillingen.

###

.

### Resume

Byrådet skal årligt vedtage en kvalitetsstandard, der angiver kommunens serviceniveau for rehabilitering, pleje, praktisk hjælp, madservice samt kommunal genoptræning og vedligeholdelsestræning. Serviceniveauet beskrives i pjecen ”Sammen om et bedre liv” og er tilpasset budgetforliget for 2025.

Med ikrafttrædelsen af ældreloven den 1. juli 2025 fritages kommunerne for kravet om årlige kvalitetsstandarder, som et led i regeringens ambition om afbureaukratisering til fordel for mere tid til omsorgsopgaverne. Ældreministeriet vurderer, at loven ikke ændrer den hjælp, borgerne modtager, men måden, den tilrettelægges og udføres på. Ifølge ældreloven skal hjælpen fortsat baseres på kerneydelser i serviceloven og ydes som helheds-pleje i sammenhængende og rummelige pleje- og omsorgsforløb.

Hjælpen kan løbende tilpasses i dialog med medarbejdere og pårørende inden for det tildelte forløb. Ældreloven skal fremme tillid til medarbejdere og ledelse og give medarbejdere større ansvar og medbestemmelse.

Byrådet vil inden sommer blive forelagt en indstilling om implementeringen af ældreloven. I forbindelse hermed skal byrådet tage stilling til den fremtidige politiske behandling af kvalitetsstandarden.

### Beslutningspunkter

Det indstilles:

At 1) Serviceniveau for?2025 for pleje og praktisk hjælp m.m.?vedtages.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 04-03-2025

Sille Kjeldsen: 7

Fremsendes til [adresse] med bemærkning, at Magistraten i mødet den 4. marts 2025 anbefaler, at byrådet tiltræder Magistratsafdelingen for Sundhed og Omsorgs indstilling af 19. februar 2025.

Magistratsafdelingen for Sundhed og Omsorg udarbejder notat om status på demensområdet og samarbejdet med Alzheimerforeningen.

Malthe Andersen, Marius Holst og Bobby Thygesen var forhindret i at deltage i sagens behandling.